Yaponiyada kuchli qorbo‘ronlar oqibatida 7 kishi halok bo‘ldi

Yaponiyada kuchli qorbo‘ronlar oqibatida 7 kishi halok bo‘ldi, 73 kishi yaralandi. Bu haqda “Korrespondent.net” xabar bermoqda.

Fukui prefekturasida 5, Niigata prefekturasida esa 2 kishi qor va uning asoratlari oqibatida hayotdan ko‘z yumgani bildirilmoqda.
Meteorologlarga ko‘ra, Fukuining qator tumanlarida qor qalinligi 2,5, Niigitada esa 1 metrdan oshdi.
O‘tgan hafta muttasil davom etgan qor bo‘ronlari 13-fevral, seshanba kuni yana qaytarilishi, sutka davomida 60-70 santimetr qor tushishi taxmin qilinmoqda.